ડિગ્રી એન્જિનિયરિંગમાં પ્રવેશ માટે પરિણામ પહેલા જ પિન વિતરણ અને રજિસ્ટ્રેશનની પ્રક્રિયા શરૂ કરી દેવાઈ હતી જેમાં ૪૩ હજાર જેટલા વિદ્યાર્થીઓએ પોતાનું રજિસ્ટ્રેશન કરાવી લીધું છે. પ્રવેશ સમિતિ દ્વારા તા.૭મી જૂને પ્રોવિઝનલ મેરિટલિસ્ટ જાહેર કરવાનું નક્કી કરાયું હતું. પરંતુ સેન્ટ્રલ બોર્ડ દ્વારા પાસ થયેલા વિદ્યાર્થીઓના માર્કસની સીડી આજે એટલે કે તા.૬ જૂને પ્રવેશ સમિતિને પહોંચતી કરાઈ છે. સેન્ટ્રલ બોર્ડમાંથી અંદાજે ૩ હજારથી વધુ વિદ્યાર્થીઓએ ડિગ્રી ઇજનેરી માટે રજિસ્ટ્રેશન કરાવ્યું છે. પ્રવેશ સમિતિના સૂત્રો કહે છે સેન્ટ્રલ બોર્ડ દ્વારા આજે મળેલી સીડીના આધારે માર્કસનું એનાલીસીસ કરવામાં ત્રણથી ચાર દિવસ લાગે તેમ છે. આ સ્થિતિમાં તા.૭મીએ પ્રોવિઝનલ મેરિટલિસ્ટ જાહેર થઇ શકે તેમ નથી. તા.૧૨મી સુધીમાં મેરિટલિસ્ટ તૈયાર કરવાની કામગીરી પૂર્ણ કરી દેવાશે.